als_Latn dik_Latn sag_Latn
Gjykata e Apelit ka refuzuar si të pabazuar ankesën e të pandehurit Nemanja Vucentijevic, kundër caktimit të masës së paraburgimit prej një muaji nga ana e Gjykatës Themelore në Mitrovicë, me 10.03.2015.
Sipas prokurorisë, Vucentijevic dyshohet se me datë 9.03.2015, rreth orës 20:45 minuta, në korridorin e Shtëpisë së Shëndetit në Zubin Potok, ka privuar nga jeta tani të ndjerën mjeken Dusanka Andrejevic dhe me këtë ka kryer veprën penale të vrasjes së rëndë nga neni 179 i Kodit Penal të Kosovës.
Gjykata e Apelit vlerëson se ekzistojnë kushtet dhe arsyet ligjore për caktimin e masës së paraburgimit ndaj të pandehuri në fjalë, konform nenit 187 të Kodit të Procedurës Penale, pasi që me lëshimin e tij në liri, ka gjasa reale që ky të ndikojë në dëshmitarë.
Po ashtu duke e pasur parasysh peshën e veprës penale, mënyrën dhe motivin e kryerjes se saj, ekziston rreziku se i dyshuari do ta përsërisë veprën penale, apo te vije deri te konflikti me familjarët tjerë.
als_Latn als_Latn als_Latn als_Latn